På 1930-tallet ble Hampstead et nytt hjem for en del ledende intellektuelle fra kontinentet, mange av dem fordrevet av fascismens tiltakende ensretting – blant dem Sigmund Freud, Walter Gropius og Piet Mondrian. Sammen med britiske intellektuelle sørget disse for at Hampstead ble et verksted for avantgardisme og eksperiment i litteratur, kunst og arkitektur, også etter krigen. I dag gjør de høye boligprisene det umulig for alle andre enn de aller rikeste å etablere seg i Hampstead.